CELEX: 21996D1114(08)
Language: el
Date: 1996-07-19 00:00:00
Title: Απόφαση της Μεικτής Επιτροπής του ΕΟΧ αριθ. 45/96 της 19ης Ιουλίου 1996 για τροποποίηση του πρωτοκόλλου 31 της συμφωνίας για τον ΕΟΧ σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών

Avis juridique important

|

21996D1114(08)

Απόφαση της Μεικτής Επιτροπής του ΕΟΧ αριθ. 45/96 της 19ης Ιουλίου 1996 για τροποποίηση του πρωτοκόλλου 31 της συμφωνίας για τον ΕΟΧ σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών  

Επίσημη Εφημερίδα αριθ. L 291 της 14/11/1996 σ. 0038 - 0038

ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. 45/96 της 19ης Ιουλίου 1996 για τροποποίηση του πρωτοκόλλου 31 της συμφωνίας για τον ΕΟΧ σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριώνΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως προσαρμόστηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, καλούμενη εφεξής «η συμφωνία», και ιδίως τα άρθρα 86 και 98,Εκτιμώντας:ότι το πρωτόκολλο 31 της συμφωνίας τροποποιήθηκε από την απόφαση αριθ. 36/95 της Μεικτής Επιτροπής του ΕΟΧ, της 19ης Μαΐου 1995 (1) 7ότι το πρωτόκολλο 31 θα πρέπει να τροποποιηθεί για να επιτραπεί η συμμετοχή των κρατών ΕΖΕΣ στην προαγωγή των ανανεώσιμων πηγών ενέργειας στην Κοινότητα,ΑΠΟΦΑΣΙΖΕΙ:Άρθρο 1 Το ακόλουθο άρθρο προστίθεται στο πρωτόκολλο 31 της συμφωνίας:«Άρθρο 14Ενεργειακό πρόγραμμα και ενεργειακές δραστηριότητες που συνδέονται με το περιβάλλον1. Από την 1η Ιανουαρίου 1996, τα κράτη ΕΖΕΣ συμμετέχουν στο κοινοτικό πρόγραμμα που αναφέρεται στην παράγραφο 4 και στις σχετικές δράσεις.2. Τα κράτη ΕΖΕΣ συνεισφέρουν οικονομικά στο πρόγραμμα που αναφέρεται στην παράγραφο 4 και στις σχετικές δράσεις, σύμφωνα με το άρθρο 82 παράγραφος 1 στοιχείο α) της συμφωνίας.3. Από την έναρξη της συνεργασίας στο πρόγραμμα που αναφέρεται στην παράγραφο 4 και στις σχετικές δράσεις, τα κράτη μέλη ΕΖΕΣ συμμετέχουν πλήρως στις επιτροπές και στις ομάδες εργασίας ΕΚ, οι οποίες επικουρούν την Επιτροπή ΕΚ στη διαχείριση ή ανάπτυξη των εν λόγω δράσεων και προγραμμάτων.4. Αντικείμενο του παρόντος άρθρου είναι η ακόλουθη κοινοτική πράξη καθώς και οι απορρέουσες από αυτήν πράξεις:- 395 D 0500: απόφαση 93/500/ΕΟΚ του Συμβουλίου, της 13ης Σεπτεμβρίου 1993, για την προαγωγή των ανανεώσιμων πηγών ενέργειας στην Κοινότητα (πρόγραμμα Altener) (ΕΕ αριθ. L 235 της 18. 9. 1993, σ. 41).»Άρθρο 2 Η παρούσα απόφαση αρχίζει να ισχύει την 1η Αυγούστου 1996, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που απαιτούνται από το άρθρο 103 παράγραφος 1 της συμφωνίας.Άρθρο 3 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 19 Ιουλίου 1996.Για τη Μεικτή Επιτροπή του ΕΟΧΟ ΠρόεδροςH. HAFSTEIN(1) ΕΕ αριθ. L 205 της 31. 8. 1995, σ. 45.